"Apa sărată distruge coronavirusul“, spune un medic. Mersul la mare poate fi benefic în epidemie.
"Nu trebuie să tratăm cu superficialitate această epidemie, dar măsurile luate trebuie să fie minime“, spune medicul Vasile Astărăstoae. Vasile Astărăstoae susţine că ar trebui pornite măsurile de relaxare şi viaţa să revină treptat la normal. Se pare că nu ar fi un pericol ca vara aceasta să mergi la mare pentru că apa de mare distruge coronavirusul.
Vasile Astărăstoae, fostul
preşedinte al Colegiului Medicilor, a spus în repetate rânduri că psihoza
generată în jurul virusului nu este justificată. Deşi pericolul este unul real,
măsurile luate de către autorităţi ar trebui să fie mai puţin "dictatoriale“. Ceea ce spune doctorul te-ar putea bucura: "Nu trebuie să tratăm cu superficialitate această epidemie, dar măsurile să fie minime şi în concordanţă cu pericolul acestei epidemii. Astfel încât, încet, încet să ne revenim la normal fără măsuri dictactoriale, dar şi fără să existe pericolul de a reizbucni focare comunitare de Covid-19“.Doctorul susţine că relaxarea ar putea să înceapă prin redeschiderea staţiunilor, a cafenelelor şi a restaurantelor: "Eu aş păstra în continuare distanţa fizică între persoane, nu aş aglomera locurile, dar în ceea ce priveşte termo scanarea, nu are nicio eficienţă, doar irită oamenii. În acelaşi timp aş deschide în mod treptat, începând de acum, staţiunile balneoclimaterice, cafenelele, terasele, hotelurile şi restaurantele, cu o singură condiţie: să se păstreze distanţa de 1,5 metri între persoane“.Dacă vrei să mergi la mare, medicul îți dă undă verde: "Se ştie că apa sărată distruge coronavirusul, iar pe plajă trebuie păstrată doar distanţa şi şezlongurile dezinfectate după fiecare persoană“.